A una comare morta

Comare bella bianca che nie
cun sa cara piena ’e finesa
sempre bos hapo in oios azzesa
comente bidu bos hap’una die,

Dae funtana enzende rie rie
cund’una brocca in s’aera suspesa.
Bois bos sezis morta non cumpresa
e nessunu cumpresu m’had’a mie.

Biada ois chi bos sezis morta
dae tottus pianta e disizada
cale fruttu promissu e non gosadu.

De’ and’ancora in custa vida torta,
e maccu ispero, in donzi contonada,
d’ider s’aspettu ostu presentadu.